[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 16.2.2009

COM(2009) 63 τελικό

2006/0132 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό πλαισίου κοινοτικής δράσης με σκοπό την επίτευξη αειφόρου χρήσης των φυτοφαρμάκων

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2006/0132 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό πλαισίου κοινοτικής δράσης με σκοπό την επίτευξη αειφόρου χρήσης των φυτοφαρμάκων

1. Ιστορικό

Διαδικασία

Στις 14 Ιουλίου 2006, η Επιτροπή υπέβαλε στο Ευρωπαϊκό Κοινοβούλιο και το Συμβούλιο πρόταση οδηγίας-πλαισίου για την αειφόρο χρήση των φυτοφαρμάκων, προκειμένου να εγκριθεί με τη διαδικασία της συναπόφασης, όπως ορίζει το άρθρο 251 της συνθήκης ΕΚ.

Η Οικονομική και Κοινωνική Επιτροπή γνωμοδότησε στις 14 Μαρτίου 2007. Η Επιτροπή των Περιφερειών γνωμοδότησε στις 13 Φεβρουαρίου 2007.

Το Ευρωπαϊκό Κοινοβούλιο καθόρισε τη θέση του, σε πρώτη ανάγνωση, στις 23 Οκτωβρίου 2007.

Το Συμβούλιο κατέληξε σε πολιτική συμφωνία σχετικά με την πρόταση στις 17 Δεκεμβρίου 2007 και καθόρισε την κοινή θέση του στις 19 Μαΐου 2008.

Στις 13 Ιανουαρίου 2009, το Ευρωπαϊκό Κοινοβούλιο καθόρισε τη θέση του σε δεύτερη ανάγνωση.

2. Στόχος της πρότασης της Επιτροπής

Στόχος της πρότασης είναι να συμπληρωθεί το υφιστάμενο σήμερα νομοθετικό κενό όσον αφορά το στάδιο της χρήσης των φυτοφαρμάκων σε κοινοτικό επίπεδο και να προβλεφθούν ελάχιστοι κοινοί κανόνες χρήσης των φυτοφαρμάκων ώστε να περιοριστούν οι κίνδυνοι για τη υγεία του ανθρώπου και για το περιβάλλον.

Η προτεινόμενη οδηγία-πλαίσιο για την αειφόρο χρήση των φυτοφαρμάκων [COM(2006) 373 τελικό], σε συνδυασμό με την πρόταση κανονισμού σχετικά με τη διάθεση στην αγορά φυτοπροστατευτικών προϊόντων [COM(2006) 388 τελικό], αποτελούν τις βασικές νομοθετικές πράξεις που περιλαμβάνουν τα μέτρα τα οποία προτείνονται στη θεματική στρατηγική για την αειφόρο χρήση των φυτοφαρμάκων [COM(2006) 372].

3. Παρατηρήσεις της Επιτροπής

3.1 Γενικά

Στη σύνοδο της ολομελείας του της 13ης Ιανουαρίου 2009, το Ευρωπαϊκό Κοινοβούλιο ενέκρινε συμβιβαστική δέσμη τροπολογιών που συμφωνήθηκαν με το Συμβούλιο προκειμένου να επιτευχθεί συμφωνία σε δεύτερη ανάγνωση.

Οι τροπολογίες αυτές αφορούν κυρίως:

- τον καθορισμό στόχων, στα εθνικά σχέδια δράσης, για τη μείωση των κινδύνων και της χρήσης των φυτοφαρμάκων, καθώς και απαιτήσεις υποβολής εκθέσεων από την Επιτροπή,

- την ενίσχυση της προστασίας των κατοίκων και των διερχομένων,

- απαιτήσεις για τη διανομή φυτοφαρμάκων σε μη επαγγελματίες χρήστες,

- τη συγκρότηση συστημάτων συλλογής πληροφοριών σχετικά με περιστατικά δηλητηρίασης ατόμων που εκτίθενται τακτικά σε φυτοφάρμακα,

- τη διεκπεραίωση των αιτήσεων αεροψεκασμών,

- τη χρήση φυτοφαρμάκων σε συγκεκριμένες περιοχές.

Η Επιτροπή αποδέχεται τη συμβιβαστική δέσμη τροπολογιών, δεδομένου ότι συνάδουν με το συνολικό σκοπό και τα γενικά χαρακτηριστικά της πρότασης.

3.2 Τροποποιημένη πρόταση

Κατ’ εφαρμογή του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της σύμφωνα με τα ανωτέρω.